ಶಿ ಫಾರ್ ಸೊಸೈಟಿ ಯಿಂದ 100 ಯೋಧರ ಕುಟುಂಬಗಳಿಗೆ ಸನ್ಮಾನ ಕೋಲಾರ: ಇಂದು 72ನೇ ಗಣರಾಜ್ಯೋತ್ಸವ ಸಂಭ್ರಮದಂದು ಕೋಲಾರದಲ್ಲಿ ಎನ್ಜಿಓ ಒಂದು ವಿಶೇಷ ಕಾರ್ಯಕ್ರಮಕ್ಕೆ ಸಾಕ್ಷಿಯಾಯಿತು. 100 ಯೋಧರ ಕುಟುಂಬಗಳಿಗೆ ಸನ್ಮಾನಾರ್ಥವಾಗಿ ಕೊಲಾರದಲ್ಲಿ ಶೀ ಫಾರ್ ಸೊಸೈಟಿ ಎನ್ಜಿಓನಿಂದ ಬೈಕ್ ಱಲಿ ಹಮ್ಮಿಕೊಂಡು ಯೋಧರಿಗೆ ವಿಭಿನ್ನವಾಗಿ ಸನ್ಮಾನಿಸಿತು. ಭಾರತದಲ್ಲೇ ಮೊಟ್ಟ ಮೊದಲ ಬಾರಿಗೆ ಎನ್ಜಿಓ ಒಂದು ನೂರು ಯೋಧರ ಕುಟುಂಬಗಳ ಸನ್ಮಾನಾರ್ಥವಾಗಿ ಬೈಕ್ ಱಲಿಯನ್ನು ಹಮ್ಮಿಕೊಂಡಿದ್ದೇವೆ ಎಂದು ಎನ್ಜಿಓ ಹೇಳಿಕೊಂಡಿದೆ. ಇನ್ನು ಮುಳಬಾಗಿಲಿನ ಮಾಜಿ ಶಾಸಕರಾದ ಡಾ. ಜಿ. ಮಂಜುನಾಥ್ ಅವರು ಱಲಿಯನ್ನು ಉದ್ಘಾಟಿಸಿದರು. ಸಚಿವ ಎಂಟಿಬಿ ನಾಗರಾಜ್. ಕೋಲಾರ ಸಂಸದ ಮುನಿಸ್ವಾಮಿ, ಶಾಸಕ ಶ್ರೀನಿವಾಸ್ ಗೌಡ ಈ ಱಲಿಯಲ್ಲಿ ಪಾಲ್ಗೊಂಡಿದ್ದರು. ಇನ್ನು ಕಾರ್ಯಕ್ರಮದಲ್ಲಿ ಕಾರ್ಗಿಲ್ ಯುದ್ಧದಲ್ಲಿ ಪಾಲ್ಗೊಂಡ ಯೋಧರನ್ನು ಸನ್ಮಾನಿಸಲಾಯಿತು.